CELEX: 32014R1001
Language: hr
Date: 2014-07-18 00:00:00
Title: Delegirana uredba Komisije (EU) br. 1001/2014 оd 18. srpnja 2014. o izmjeni Priloga X. Uredbi (EU) br. 1307/2013 Europskog parlamenta i Vijeća o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike

25.9.2014   
            
            
               HR
            
            
               Službeni list Europske unije
            
            
               L 281/1
            
         DELEGIRANA UREDBA KOMISIJE (EU) br. 1001/2014
   оd 18. srpnja 2014.
   o izmjeni Priloga X. Uredbi (EU) br. 1307/2013 Europskog parlamenta i Vijeća o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike
   EUROPSKA KOMISIJA,
   uzimajući u obzir Uredbu (EU) br. 1307/2013 Europskog parlamenta i Vijeća od 17. prosinca 2013. o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike i o stavljanju izvan snage Uredbe Vijeća (EZ) br. 637/2008 i Uredbe Vijeća (EZ) br. 73/2009 (1), a posebno njezin članak 46. stavak 9. točku (c),
   budući da:
   
               (1)
            
            
               Poglavljem 3. glavom III. Uredbe (EU) br. 1307/2013 utvrđuju se uvjeti dodjele plaćanja za poljoprivredne prakse korisne za klimu i okoliš. Ti uvjeti uključuju pravila o ekološki značajnim površinama kako bi se ispunili ciljevi biološke raznolikosti.
            
         
               (2)
            
            
               Kako bi se pojednostavnilo upravljanje takvim ekološki značajnim površinama i kako bi se uzela u obzir obilježja različitih vrsta područja, člankom 46. stavkom 3. Uredbe (EU) br. 1307/2013 propisuje se uporaba faktora prenamjene i ponderiranja.
            
         
               (3)
            
            
               Delegiranom uredbom Komisije (EU) br. 639/2014 (2) izmijenjen je Prilog X. Uredbi (EU) br. 1307/2013 kako bi se odredili odgovarajući faktori prenamjene i ponderiranja iz članka 46. stavka 3. te Uredbe.
            
         
               (4)
            
            
               Kao rezultat rasprava s Europskim parlamentom i Vijećem o Delegiranoj uredbi (EU) br. 639/2014, Komisija se obvezala povećati faktor ponderiranja za površine s usjevima s fiksacijom dušika iz članka 46. stavka 2. prvog podstavka točke (j) Uredbe (EU) br. 1307/2013 kako bi se postigli gore navedeni ciljevi.
            
         
               (5)
            
            
               Prilog X. Uredbi (EU) br. 1307/2013 trebalo bi stoga na odgovarajući način izmijeniti.
            
         
               (6)
            
            
               Ova Uredba trebala bi se primjenjivati na zahtjeve za potpore koji se odnose na kalendarske godine nakon kalendarske godine 2014.,
            
         DONIJELA JE OVU UREDBU:
   Članak 1.
   Izmjena Uredbe (EU) br. 1307/2013
   U Prilogu X. Uredbi (EU) br. 1307/2013, faktor ponderiranja „0,3” za područja s usjevima s fiksacijom dušika zamjenjuje se s „0,7”.
   Članak 2.
   Stupanje na snagu i primjena
   Ova Uredba stupa na snagu sedmog dana od dana objave u Službenom listu Europske unije.
   Primjenjuje se u pogledu zahtjeva za potpore koji se odnose na kalendarske godine nakon kalendarske godine 2014.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. srpnja 2014.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 347, 20.12.2013., str. 608.
   
   
      (2)  Delegirana uredba Komisije (EU) br. 639/2014 od 11. ožujka 2014. o dopuni Uredbe (EU) br. 1307/2013 Europskog parlamenta i Vijeća o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike i o izmjeni Priloga X. toj Uredbi (SL L 181, 20.6.2014., str. 1.).